Tuesday, 31 January 2017 21:31
Bettie Broodryk van Cullinan skryf:
Ons inwoners van Cullinan Diamond Retirement Village het onlangs tot ons ontsteltenis opgemerk dat termiete ons kompleks bedreig. Met ons beperkte fondse en gebrekkige kennis van die nuwe gevaar, was ons hande in die hare.
Na vele navrae het Liza Swanepoel van 'n bekende firma tot ons redding gekom. Nie net met raad en inligting nie, maar met 'n ruim skenking van termiet-gifstof. Baie dankie Liza, ons waardeer dit opreg.
Deon Bornman het weereens die inwoners gered met 'n opgradering van ons sekuriteitstelsel. Deon, ons bedank jou uit die diepte van ons harte vir al die veiligheidsmaatreëls wat jy installeer en onderhou, vir jou vinnige reaksie en jou uitmuntende kennis.